[www.caritasmallorca.org](http://www.caritasmallorca.org)

**Nota de premsa**

 **“Moda re- en ruta” és un projecte de botiga itinerant de moda ètica i responsable, impulsada des de Càritas Mallorca**

**Moda re- en ruta** arriba aquest estiu a Mallorca per a donar a conèixer un nou tipus de **consum responsable que cuida a les persones i al planeta**. Impulsada per l'empresa d'inserció [Eines x Iserció](https://einesmallorca.org/)i [Càritas Mallorca](https://www.caritasmallorca.org/), s’ha inaugurat aquest 8 de juliol per a recórrer de manera periòdica els mercats de l’illa i acostar a la ciutadania un consum responsable de la roba de segona mà, que ha passat tot un procés de selecció, de classificació i higienització, perquè tingui un nou ús. **Moda re- en ruta** serà a més un punt d’atenció per a facilitar el lliurament de les peces de roba sense cap càrrec a les persones que atén l’entitat social i que es troben en una situació de vulnerabilitat.

El projecte itinerant vol ser un **espai de sensibilització** sobre el **consum més ètic de la roba** i sobre les **oportunitats laborals** que genera la recollida i reutilització de la roba de segona mà. I es que Eines x Inserció, l’empresa d’inserció que impulsa el projecte de Moda re- a Mallorca, ha generat el passat any **24 contractes d’inserció** , contractes a persones que es troben en situació d’atur de llarga durada o que tenen dificultats per a la inserció laboral. Gràcies a aquests contractes, les persones realitzen uns itineraris laborals dins l’empresa d’inserció enfocats a les feines de xofer(de recollida de roba a contenidors vermells de Càritas, a entitats o escoles ) o també de dependent/a a les botigues de Moda re-. Durant el passat 2023 Eines X Inserció va recollir un total de **961. 642 Kg de roba** de los **210 contenidors** a Mallorca.

**Moda re- en ruta** serà la quarta botiga de Moda re- operativa a Mallorca i que es suma a les altres 3 ubicades a Palma (c/ Sant Felip Neri, 1), Inca (c/ santa maria la major, 18) i Manacor (c/ Major, 4) i a les 150 més que hi ha a tot el territori espanyol.

La iniciativa de **Moda re- en ruta** anirà recorrent cada setmana durant tot l’any alguns dels mercats locals de Mallorca . A l’espera de tancar noves ubicacions amb els ajuntaments, la botiga itinerant estarà els dijous al mercat de **l’Arenal** (c/Berga) i els divendres a **Llucmajor**( Pl .Santa Catalina Thomàs).

La presentació de **Moda re- en ruta** s’ha desenvolupat al *Antiguo Parque de Bomberos ASIMA,* gràcies a la cessió gratuïta de l’espai per part d’Asima, i ha comptat amb la presència del Bisbe **Mns. Sebastià Taltavull;** la directora de Càritas Mallorca **Esther Romero**; l’administrador de Càritas Mallorca, **Joan Bassa** ; la consellera de Famílies i Afers Socials, **Catalina Cirer**; la directora general de Cooperació i Immigració, **Catalina Albertí**; la 2na. Tinenta de batle de Serveis Socials de Palma, **Lourdes Roca**; la coordinadora de Serveis Socials de Palma, **Patricia Pizà**; el president d’ASIMA, **Francisco Martorell**; el director d’ASIMA, **Toni Monjo;** representants del grup socialista de Mallorca, **Sofia Alonso** i **M. Antònia Truyols ,** i també representants del grup Mes tant del Consell de Mallorca com de l’Ajuntament de Palma, **Rosa Cursach, Neus Truyol i Kika Coll.** També representants de l’ajuntament d’Inca**, Mª Antònia Pons, Miquel Ángel Cortés i Mª Francisca Barceló ; i  membres també de la fundació Deixalles.**

El Bisbe**, Mn. Sebastià Taltavull,** qui ha beneït el camió-botiga **Moda re- en ruta,** ha dedicat també unes paraules als assistents de l’acte. Ha parlat d’un projecte que vol facilitar la roba que es recupera a través de la iniciativa de moda re- , a diferents punts i pobles de Mallorca que no poden desplaçar-se a les botigues q fitxes de Manacor, Inca o Palma, un projecte que suma a les iniciatives que ha posat en marxa Càritas Mallorca de posar en valor la economia social i solidaria.

Així mateix, el gerent d’Eines X Inserció, **Fèlix Sánchez,** ha ressaltat la importància de projectes d’economia solidària com aquest on es posa en valor les persones i les oportunitats que es generen gràcies als itineraris laborals que s’impulsen perquè tinguin un nou futur laboral . En aquest cas el gerent ha parlat de la necessitat que les administracions donen un empenta a la contractació reservada, a la contractació de persones que han fet un itinerari d’inserció perquè tinguin una feina al mercat ordinari.

Per la seva banda la consellera de famílies i Afers socials, **Catalina Cirer**, ha destacat la importància d’aquest projecte i de les iniciatives que en general impulsa Càritas a favor de les persones més vulnerables. Ha desitjat molts d’èxits a aquest projecte innovador, que no només es un projecte d’economia circular sinó que hi ha un missatge de compartir, d’ajudar a qui més ho necessita.

**Moda re- en ruta** a Mallorca és la segona botiga itinerant de Moda re- a tot el país. A Càceres es va inaugurar al mes de març per a recórrer diferents pobles de la província i d’aquí poc també s’incorporaran dues botigues més itinerants a Barcelona i Guadalajara.

Els treballadors i treballadores que estan participant a Eines X Inserció i que estan fent un itinerari laboral dins l’empresa per a després desenvolupar una feina en el mercat ordinari, han volgut estar presents a la inauguració de la botiga sobre rodes per donar visibilitat a la part social del projecte.

El projecte Moda re- té com a visió ser un projecte d’economia social i solidària líder a Espanya en creació d’ocupació social, en la gestió eficient de recuperació i reciclatge tèxtil, i ser un projecte autosuficient i sostenible en el temps.